b'\n_START_ARTICLE_\nIvan Germek\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani vajeni\xc5\xa1ki \xc5\xa1oli je leta 1924 vstopil v bene\xc5\xa1ko provinco Dru\xc5\xbebe Jezusove in 1928 odpotoval v Indijo. Ustavil se je v ju\xc5\xbenoindijski zvezni dr\xc5\xbeavi Kerala, kjer se dviga \xc4\x8dez 2.600 m visoko gorovje Nilgiris - Modre gore, znane po letovi\xc5\xa1\xc4\x8dih in zdravili\xc5\xa1\xc4\x8dih. V Kalikutu je organiziral mehani\xc4\x8dno delavnico in pou\xc4\x8deval na \xc5\xa1oli za mehanike v Mangaloru. V letih 1942\xe2\x88\x921945 je bil kot italijanski dr\xc5\xbeavljan zaprt v koncentracijskem tabori\xc5\xa1\xc4\x8du v severni Indiji. Po kon\xc4\x8dani vojni je delal v mizarskih u\xc4\x8dnih delavnicah v Bangaloreju in Ootakamundu. Germek je bil nadarjen mizar in vzgojitelj. U\xc4\x8dence je uvajal v mizarsko stroko in z njimi izdeloval pohi\xc5\xa1tvo za podro\xc4\x8dje Nilgirisa. Njegove delavnice so bile moderno opremljene z italijanskimi stroji. Umrl je zaradi tromboze.'